[image: image1.png]




    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 56
                                                              din 31 martie 2022
privind desfășurarea evenimentelor culturale organizate, în anul 2022, de către Fundaţia Cultural - Ştiinţifică Gaudeamus și punerea la dispoziție, cu titlu gratuit, a Sălii ”Barocă” a primăriei, în vederea desfășurării evenimentelor culturale, organizate de către această fundație

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 6.306/23.02.2022 şi la Consiliul Local Sighișoara cu nr. 9.639/22.03.2022, de referatul de aprobare, înregistrat cu nr. 6.305/23.02.2022, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere adresa cu nr. GA/15/01.02.2022 a Fundaţiei Cultural - Ştiinţifice Gaudeamus, înregistrată la Municipiul Sighişoara cu numărul 3.252/02.02.2022, prin care se solicită sprijin logistic, pentru desfășurarea evenimentelor culturale organizate de aceasta, respectiv două recitaluri de pian, susținute de pianiștii Szekely Attila din Germania și Gereb Erika din Miercurea Ciuc, în data de 20 aprilie 2022, respectiv în data 28 septembrie 2022, precum și adresa cu nr. GA/16/15.02.2022 a Fundaţiei Cultural - Ştiinţifice Gaudeamus, înregistrată la Municipiul Sighişoara cu numărul 5.402/16.02.2022, prin care se solicită sprijin logistic, pentru desfășurarea în data de 4 mai 2022 a unui recital de pian la patru mâini, susținut de pianiștii Brezoczki Gabriella din Koln, Germania și Czumbil Bernadette din Cluj-Napoca, respectiv în perioada 16 - 17 noiembrie 2022 a două concerte camerale susținute de Cvartetul de coarde Tiberius din Tîrgu-Mureș, sprijin constând în punerea la dispoziție, cu titlu gratuit, a Sălii ”Barocă” a primăriei, pe perioada desfășurării evenimentelor culturale amintite, organizate de către Fundaţia Cultural - Ştiinţifică Gaudeamus; 

Luând în considerare prevederile art. 129 alin. (6) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, potrivit cărora: ”consiliul local hotărăşte darea în administrare, concesionarea, închirierea sau darea în folosinţă gratuită a bunurilor proprietate publică a comunei, oraşului sau municipiului, după caz, precum şi a serviciilor publice de interes local, în condiţiile legii”;
Ţinând cont de prevederile art. 349 și cele ale art. 362 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, potrivit cărora bunurile proprietate privată/publică a unităţilor administrativ - teritoriale pot fi date în folosinţă gratuită, pe termen limitat, după caz, persoanelor juridice fără scop lucrativ, care desfăşoară activitate de binefacere sau de utilitate publică, ori serviciilor publice;

Văzând prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlu gratuit; 
Având în vedere Raportul de specialitate al Biroului Logistic și Administrativ, înregistrat cu nr. 6.304/23.02.2022, prin care se propune și se justifică oportunitatea desfășurării unor evenimente culturale organizate de către Fundația Cultural - Științifică Gaudeamus, în anul 2022 și punerea la dispoziție, cu titlu gratuit, a Sălii ”Barocă” a primăriei, pe perioada desfășurării acestor evenimente culturale;
   Având în vedere avizele favorabile ale tuturor comisiilor pe domenii de specialitate;

În temeiul prevederilor art. 129 alin. (2) lit. „c” și „d”, alin. (6) lit. „a”, alin. (7) lit. „d” și „g” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernuluinr. 57/2019 privind Codul administrativ, cu modificările și completările ulterioare,

                                                       H O T Ă R Ă Ş T E:
Art. 1. Se aprobă desfășurarea evenimentelor culturale organizate de Fundația Cultural - Stiințifică Gaudeamus: două recitaluri de pian, susținute de pianiștii Szekely Attila din Germania și Gereb Erika din Miercurea Ciuc, în data de 20 aprilie 2022 și în data 28 septembrie 2022, un recital de pian la patru mâini, susținut de pianiștii Brezoczki Gabriella din Koln, Germania și Czumbil Bernadette din Cluj-Napoca, în data de 4 mai 2022, precum și două concerte camerale, susținute de Cvartetul de coarde Tiberius din Târgu Mureș, în perioada 16 - 17 noiembrie 2022, în cadrul Festivalului Tiberius.  
Art. 2. Se aprobă punerea la dispoziție, cu titlu gratuit, a Sălii ”Barocă” din cadrul  Primăriei Municipiului Sighișoara și a pianului din sala ”Barocă” a Primăriei Municipiului Sighișoara către Fundația Cultural - Stiințifică Gaudeamus, pe perioada desfăşurării evenimentelor culturale prevăzute la art. 1 din prezenta hotărâre, evenimente culturale care se vor desfășura începând cu ora 18.00. 
Art. 3. Se încredinţează cu ducerea la îndeplinire a prevederilor prezentei hotărâri Primarul Municipiului Sighișoara, Biroul Logistic și Administrativ, Serviciul Relaţii Publice și Comunicare, Compartimentul Centrul Național de Informare și Promovare Turistică Sighișoara, Serviciul Public Poliția Locală din cadrul Municipiului Sighișoara şi Fundația Cultural - Stiințifică Gaudeamus. 
Art. 4. Prin grija Secretarului General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Duma Felix - Lucian                    
                                              Contrasemnează pentru legalitate
                                      SECRETARUL GENERAL al municipiului,

                                                   Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Serviciul Relaţii Publice și Comunicare;

  2 ex. Biroul Logistic și Administrativ;

  1 ex. Serviciul Public Poliția Locală;

  1 ex. Compartimentul Centrul Național de Informare și Promovare Turistică Sighișoara;
  1 ex. Fundația Cultural - Științifică Gaudeamus Sighișoara.

12 ex.

B.A. 
